吳珏

吳珏（），字孟璋，别號夔門，浙江台州府臨海縣人，民籍，明朝政治人物。同進士出身。正統乙丑八月十三日生。

生平
早年出身國子生，舉成化四年（1468年）戊子科浙江鄉試第十四名。成化十一年（1475年）乙未科會試第三百名，殿試登進士第三甲第一百一十四名。十三年授績溪縣知縣，十八年四月擢授試監察御史《明宪宗纯皇帝实录卷之二百二十六》：成化十八年夏四月丁巳，擢推官楊宣、蔣誼、知縣劉信、文貴、俞深、趙炯、吳珏、郭紳、張西銘、陸淵、田益、徐同愛、海澄、陳經、董復、普暉、張廷瑞、張昺、謝寧、宋宣俱為試監察御史。，十九年四月以刑名生疏，改任四川梁山縣知縣《明宪宗纯皇帝实录卷之二百三十九》：成化十九年夏四月乙酉，實授試監察御史陸淵、徐同愛、劉信、文貴、郭紳、俞深、董復、張西銘、田益、楊宣、趙炯為監察御史，淵山東道；同愛山西道；信浙江道；紳廣西道；深四川道；復貴州道；西銘河南道；益南京陕西道；宣貴州道；炯廣東道；改吳珏為四川梁山縣知縣、海澄湖廣宜城縣知縣。都察院題淵等歷刑一年，問理勤能，堪任風憲；珏、澄刑名生疏，亦調別任。吏部覆奏。，調巴縣，升成都府同知，擢升夔州府知府，弘治九年（1496年）进阶奉議大夫。丁外艰归，服闋，弘治十五年（1502年）補任江西贛州府知府嘉靖《贛州府志·卷七》。正德初調尋甸軍民府知府，遂謝病辞官。正德十五年九月二十三日卒，享年七十六。《明赣州知府临海吴公墓志铭》 公姓吴，名珏，字孟璋，别号夔门。其先有讳锐者，出临江草庐先生支孙，元末通判台州路总管府，卒于官，长子」伯庵遂占籍焉，实公曾大父也。大父讳庆，妣郑氏。考讳敏澜，以公贵，赠奉政大夫，母卢氏，赠宜人。公幼挺奇质，」从乡先进陈先生璲、同知包先生廷嘉游，即能属文赋诗。弱冠入郡庠。二十有四，以诗领成化戊子乡荐。」登乙未谢迁榜进士，授绩溪令。谕其民日：“来!吾利乎兴，害乎除，凡为若等耳。听，吾赏，不听，吾其罚无赦!”民莫不」趋以从。有疑狱数十，悉剖无冤。田粮混淆，丈量均一，邻邑皆取则焉。巡抚王公恕考以“持己无一毫之玷，量田」有万世之功。”寻擢广东道御史。以言出知梁山。时盗贼蜂起，歼厥渠魁，协(胁)从罔治。邑近湖广，施州蛮数侵害，乃」筑石城十里备之。又积预备仓粟数万，值弘治戊寅大侵，发以赈济，且糜粥以活就食之民。民失业者给牛、种」有差。凡学校废坠，无不修举。复以贤，更知巴邑。去之日，老稚遮留不得，树石去思，而学士江公朝宗为之记，有」曰：“吴其蜀令第一者哉。”至巴，首举孝节，」奏请旌励。其孤贫亲丧不能举，或旌年未及而矢心坚节者，则赙之周之不置焉。忽公廪灾，急取廒扁投于火拜祷，遂息，民谓有德格天。吏弊肃清，民无科扰，巡抚丘公鼐、巡按俞公俊以贤能累荐于」朝。民欲借留不遂，因貌像以祀。寻升成都府同知。成都辖六州二十六邑，积年逋税百余万，巡抚梁公璟命兼理之，数月，完者大半。各县沟浍，被」诸王府权要家置水碾万余，民怨莫敢言，公咸申」奏除之，民利无算。坝州城毁于蛮，当道委官修筑，莫不缩首，公毅然请行。至则复被围困，乃登雉冒矢石，曲示」祸福，蛮退，城赖以完。一考间，清理逃亡军三千有奇。贤能之声益著。巡抚张公鸾荐擢夔州府知府。道经梁山」回，所活民扶携迎拜，欢声如雷。郡庠素乏科第，则新学校，选俊秀以益之，由是文风丕振，登甲科如黄翱、吴英」十数人。按察使吴公伯通作文以纪其盛。民妇王氏，其夫为巨石所杀，官不能断。公祷于神，夜梦三女拥一男，子」拜舞于庭。爰鞠其幼子，备述其母与人谋父之状，遂决。乙卯大旱，乃刻责吁天，于是一雨三日，民争称颂。丙辰。因向以同知考职，进阶奉议大夫。未几丁外艰，服阙(按应为“阕字)，补赣州知府。赣乃广货所经，每岁水面钱无虑万余两，」例却不取，商贾至今受惠。两广流贼肆害，募死士剿之，余党悉平。巡抚张公本以功」上之。有富商势附逆瑾，杀人，公不少贷，瑾欲摈斥以全其生，公论难之，乃调寻甸军民府。遂谢病还旋，承」恩典进阶三品。由是杜门不出，日以纂述为事。所著有《劝学》、《表忠图说》、《续牧民心鉴》诸书，会纂《夔门杂录》、《怡泉集》，」较刊《临海志》，凡若干卷。 公德性温厚，度量宏深。历数任，以父衰老，迎之莫至，咸分俸以养。其祖遗田庐，悉让诸」昆，孝友出于天成。素鲜疾，忽中痰，逾月而卒，乃正德庚辰九月二十六日子时也。距生正统乙丑八月十三日辰时，享年七十有六。宜人张氏，相之五十余年。子男四：绅、缥、纲、鳞。女二，李耀、余莹，其婿也。孙男八：文魁、文盛、文」德、文衡、文惠、文元、文亨、文贵。文魁、文盛皆庠生。孙女四人。于今年十二月十有二日葬于府后岭西山之原。仲」子□持其姻戚竹江赵君弘道所撰行状，以铭为请。赵素以道学名，其言必有征，故不揣而为之铭。铭曰：裔临川，世泽绵也。奋科第，学有传也。历花封，凫雁翩也。登柏府，秋月悬也。」两作郡，政可镌也。三进阶，庆自天也。急流退，操独坚也。扁夔门，乐无边也。」裕子孙，多且贤也。寿几八，福何全也。贲幽宫，永万年也。」      正德十六年辛已十一月望。」      賜進士出身朝列大夫國子祭酒前經筵官翰林國史編修致仕同邑東湖周玉撰」

著作
著有《劝学》、《表忠图说》、《续牧民心鉴》诸书，纂修《夔門雜錄》、《怡泉集》等。较刊《临海志》。

家族
曾祖父吳伯安。祖父吳永福。父亲吳敏瀾。母盧氏。嚴侍下。兄璝、珦。弟珊。娶張氏《天一阁藏明代科举录选刊·登科录》（《成化十一年进士登科录》）。

生四子：吴绅、吴缥、吴纲、吴鳞。孫文魁、文盛、文德、文衡、文惠、文元、文亨、文贵。

参考

|-

Y
Category:临海人
Category:明朝梁山縣知縣
Category:明朝績溪縣知縣
Category:明朝贛州府知府
Category:明朝夔州府知府
Category:明朝巴縣知縣
Category:明朝成都府同知